Felterne kan ifølge Bourdieu ses som forholdsvist [[autonomi|autonome]] arenaer, hvor der hersker hver deres love, værdier og interesser. Det er forskellige typer egenskaber og ressourcer, der er anerkendt i hvert felt. I det kunstneriske felt er det uddannelse og kulturel viden, der giver prestige, mens økonomisk succes negligeres.<ref name=":1" />{{Rp|64; 161}} Feltet indeholder tillige regler for, hvad der er rigtigt eller forkert, kaldet feltets [[doxa]]. Disse regler fastholdes gennem rekrutteringen til feltet, hvorigennem nytilkomne socialiseres og tilpasses doxaen.<ref name=":1" />{{Rp|137-138}} Dette kan dog aldrig ske fuldstændigt, og der vil derfor til stadighed herske en kamp om magten til at definere, hvilke regler og værdier der gør sig gældende i feltet.<ref name=":1" />{{Rp|56}} Bourdieu bruger sine kapitalbegreber til at forklare, hvordan ulige adgang til materielle, sociale og kulturelle ressourcer skaber og reproducerer bestemte magt- og ulighedsformer i de sociale felter.
Filosofi Samfund Historie Samfundsvidenskab Antropologi